钦定古今图书集成/明伦汇编/人事典/第075卷 > 性理会通 > 《渔父歌》
## 钦定古今图书集成/明伦汇编/人事典/第075卷 > 性理会通 > 《渔父歌》

《吴越春秋》曰：伍子胥逃楚，与楚太子建奔郑。晋顷公欲因太子谋郑，郑知之，杀太子建。伍贠奔吴，追者在后。至江，江中有渔父，子胥呼之，渔父欲渡，因歌云云。子胥止芦之漪，渔父又歌云云。既渡，渔父视之，有饥色，曰：“为子取饷。” 渔父去，子胥疑之，乃潜深苇之中。父来，持麦饭鲍鱼羹盎浆，求之不见，因歌而呼之云云。子胥出，饮食毕，解百金之剑以赠，渔父不受。问其姓名，不答。子胥诫渔父曰：“掩子之盎浆，无令其露。” 渔父诺。胥行数步，渔者覆船自沈于江。

日月昭昭乎寖已驰，与子期乎芦之漪。

又

日已夕兮，予心忧悲。月已驰兮，何不渡为。事浸急兮
将奈何？

又

《芦中人》。芦中人岂非穷士乎。